เตรียมตัวอาบน้ำให้ลูกสุนัข อาบน้ำลูกสุนัขของคุณ
ก่อนที่จะอาบน้ำให้ลูกสุนัขเป็นครั้งแรก ให้เล่นกับมันในอ่างหรืออ่างอาบน้ำสักสองสามครั้งโดยที่ยังไม่ต้องเปิดน้ำ ให้ขนมเป็นรางวัลและชมมันเยอะๆ ขอให้แน่ใจว่าลูกสุนัขจะคิดว่านี่เป็นที่แห่งความสนุกสนาน ปล่อยให้มันดมและสำรวจบริเวณนั้นให้พอใจ  ใช้เวลาสองสามวันเพื่อให้ลูกสุนัขคุ้นเคยกับบริเวณนั้น ลูกสุนัขจะต้องรู้สึกสบายใจสุดๆ กับพื้นที่อาบน้ำก่อนการอาบน้ำครั้งแรก ถ้าลูกสุนัขตัวเล็กมาก ให้เลือกอ่างน้ำในครัวเป็นพื้นที่อาบน้ำ มันจะสะดวกขึ้นทั้งกับคุณและลูกสุนัข เมื่อลูกสุนัขคุ้นเคยกับพื้นที่อาบน้ำแล้วแบบที่ยังแห้งๆ อยู่ ก็เริ่มทำให้มันรู้จักกับสิ่งที่เรียกว่าน้ำ ให้เปิดน้ำในอ่างขณะที่ลูกสุนัขไม่ได้อยู่ในอ่างนั้นเพื่อให้มันคุ้นเคยกับเสียงของน้ำ สะบัดน้ำนิดหน่อยใส่ลูกสุนัขเพื่อแสดงให้มันเห็นว่าไม่มีอะไรที่จะต้องกลัว เมื่อมันรู้สึกคุ้นเคยสบายใจมากพอ ก็ให้เปิดน้ำลงในอ่างเล็กน้อยและเล่นกับมันในนั้น ให้ขนมและชมมันเยอะๆ และอย่างเร่งรัดลูกสุนัขที่ยังดูลังเลหรือรู้สึกกลัวอยู่ สุนัขและคนมีสิ่งที่จำเป็นสำหรับการดูแลผิวหนังในแบบที่แตกต่างกันมาก ดังนั้นคุณไม่สามารถใช้แชมพูของคนในการอาบน้ำลูกสุนัขได้ การใช้แชมพูของคนนั้นจะทำให้ผิวหนังลูกสุนัขแห้งและทำให้อ่อนแอต่อแบคทีเรีย ปรสิต และเชื้อไวรัส ให้ซื้อแชมพูสูตรข้าวโอ๊ตที่อ่อนโยนและเป็นสูตรเฉพาะสำหรับสุนัข โดยสามารถซื้อได้ที่ร้านขายสินค้าสำหรับสัตว์เลี้ยง ปูผ้าเช็ดตัวเปียกๆ ที่ด้านล่างของอ่างน้ำเพื่อที่ลูกสุนัขจะได้ไม่ลื่นเมื่อมันอยู่ในอ่างน้ำที่มีสบู่ลื่นๆ คุณอาจจะใช้พรมแบบที่ไม่ลื่นก็ได้ ลูกสุนัขที่คิดว่าตัวเองจะตกลงไปก็จะรู้สึกกลัวและไม่ให้ความร่วมมือในการอาบน้ำ คุณไม่อยากจะทำให้ชุดตัวเก่งของคุณเสียหายเพราะน้ำ ขนสุนัข และแชมพู ที่จะกระเด็นมาโดน ให้แต่งกายในชุดที่คุณรู้สึกสะดวกและสามารถนำไปซักได้ คุณจะต้องเตรียมพร้อมที่จะเปียกและสกปรกเพราะลูกสุนัขตัวเปียกๆ อาจจะเข้ามาให้คุณกอดและอาจจะสะบัดน้ำบ่อยๆ ห้องน้ำของคุณก็อาจจะเปียกด้วย ดังนั้นต้องเตรียมพร้อมในเรื่องนี้ คุณคงไม่อยากให้สิ่งอื่นมาทำให้คุณไขว้เขวและต้องไปจัดการขณะที่คุณอาบน้ำให้ลูกสุนัขอยู่ในอ่าง ขอให้แน่ใจว่าสัตว์เลี้ยงตัวอื่นๆ หรือลูกๆ ของคุณอยู่ในการควบคุมดูแลแล้ว ไม่มีอะไรอยู่ในเตาอบหรือบนเตาแก๊ส คิดว่าจะไม่มีโทรศัพท์สายสำคัญดังขึ้นมาหรือจะมีใครมาเยี่ยม ก่อนที่จะพาลูกสุนัขไปยังพื้นที่อาบน้ำ ขอให้แน่ใจว่าได้เรียงอุปกรณ์ที่ต้องใช้ไว้ให้พร้อมก่อน คุณอาจจะต้องใช้แชมพูสำหรับสุนัข ถ้วยหรือเหยือกเพื่อใช้ตักน้ำล้างที่ลูกสุนัข และเตรียมผ้าขนหนูไว้เยอะๆ คุณควรเตรียมขนมของลูกสุนัขไว้ด้วยเพื่อให้ลูกสุนัขเชื่อมโยงช่วงเวลาที่ได้อาบน้ำให้เป็นประสบการณ์ที่ดี ขนที่พันกันยุ่งจะสางออกได้ง่ายเมื่อตัวลูกสุนัขยังแห้งอยู่ ดังนั้นให้แปรงขนก่อนที่จะอาบน้ำ ใช้ที่แปรงขนสำหรับสุนัขค่อยๆ แปรงขนที่พันกัน ขอให้แน่ใจว่าไม่ได้ดึงขนของมันเพราะจะทำให้มันเจ็บ ใจเย็นๆ และชมลูกสุนัขบ่อยๆ  ลูกสุนัขจะต้องคุ้นเคยกับการแปรงขน! ลูกสุนัขควรจะขับถ่ายก่อนอาบน้ำเพื่อที่มันจะได้ไม่รู้สึกปวดมวนที่ลำไส้หรือกระเพาะปัสสาวะ อุณหภูมิในห้องควรที่จะอุ่นพอเพื่อที่ลูกสุนัขจะได้ไม่รู้สึกหนาวไปเมื่อตัวมันเปียกโชก น้ำในอ่างควรที่จะค่อนข้างอุ่น แต่ก็ควรอุ่นน้อยกว่าน้ำที่คุณใช้อาบ  ทดสอบน้ำก่อนเหมือนกับการอาบน้ำทารกโดยใช้ข้อมือหรือข้อศอก มันอุ่นสบายเหมือนน้ำที่คุณใช้อาบแต่มันอาจจะร้อนไปสำหรับลูกสุนัข! ระดับของน้ำควรจะสูงประมาณครึ่งหนึ่งของความสูงของสุนัขเพื่อป้องกันความเสี่ยงที่ลูกสุนัขจะจมน้ำ การอาบน้ำลูกสุนัขที่ขี้ตื่นกังวลอาจจะทำให้ตัวคุณเองเครียดได้ ถ้าคุณรู้สึกเครียด ลูกสุนัขของคุณจะทำให้อารมณ์ดีขึ้นเอง! ยิ่งคุณรู้สึกสงบเท่าไหร่ ลูกสุนัขก็จะสงบลงด้วย (คุณเป็นเหมือนกับ "จ่าฝูง" ของลูกสุนัข) ให้หาอะไรที่ทำให้รู้สึกสงบลง ลองเปิดเพลงเพื่อปลอบตัวเองให้สงบนิ่งและชักจูงลูกสุนัขโดยทำเป็นตัวอย่าง ขอให้แน่ใจว่าเวลาพูดกับสุนัขได้ใช้เสียงที่มีสงบและเต็มไปด้วยความสุขเพื่อทำให้ลูกสุนัขแน่ใจว่าคุณจะอยู่เคียงข้างมันและทุกอย่างจะผ่านไปด้วยดี  การรอให้เด็กๆ ออกไปจากบ้านแล้วก็เป็นความคิดที่ดี เสียงหัวเราะและเสียงแหลมๆ จะทำให้ลูกสุนัขเครียดได้ อย่างน้อยที่สุด อย่าให้ใครแกล้งลูกสุนัขระหว่างช่วงเวลาอาบน้ำของมัน มิเช่นนั้นแล้ว มันจะเรียนรู้ไปเองว่าการอาบน้ำเป็นสิ่งน่ากลัว อย่าตะโกนเรียกสุนัขของคุณเมื่อคุณกำลังจะทำอะไรบางอย่างเพราะมันอาจจะไม่ชอบนี่เป็นเรื่องที่สำคัญมากๆ ว่าการตะโกนเรียกของคุณจะต้องเกี่ยวข้องกับประสบการณ์ในแง่บวก ถ้าเป็นเช่นนั้น ลูกสุนัขก็จะวิ่งมาหาคุณตลอดแทนที่จะหลบหนีคุณแล้ววิ่งหนีไป  “มานี่” เป็นคำสั่งที่ไว้ช่วยชีวิตได้ และถ้าคุณทำให้คำสั่งนี้เกี่ยวข้องกับประสบการณ์ที่แย่ๆ ลูกสุนัขก็จะไม่ตอบสนองกับคำสั่งนี้แล้วมาหาคุณ ให้อุ้มลูกสุนัขและพามันมาที่พื้นที่อาบน้ำโดยไม่ต้องวิ่งไล่กวดมัน พูดคุยกับลูกสุนัขอย่างสนุกสนานและนิ่งๆ ไว้ตลอดเวลาที่อาบน้ำ นี่ไม่ใช่การแข่งขัน ดังนั้น ไม่ต้องกดดันตนเองและลูกสุนัข เมื่ออยู่ในห้องน้ำแล้ว ให้ปิดประตูเพื่อที่ลูกสุนัขจะได้หนีไปไหนไม่ได้ นี่อาจจะทำให้มันรู้สึกกังวล ดังนั้นให้กอดมันไว้และเล่นกับมันในห้องน้ำที่ปิดประตูไว้เพื่อเป็นการผ่อนคลายลูกสุนัขก่อนอาบน้ำ เมื่อมันสงบและมีความสุขดีแล้ว ให้อุ้มลูกสุนัขขึ้นและวางมันเบาๆ ในอ่างน้ำให้จุ่มขาหลังลงไปก่อน ขอให้แน่ใจว่าหัวของลูกสุนัขอยู่พ้นน้ำ ระดับของน้ำควรที่จะสูงแค่ครึ่งหนึ่งของความสูงของลูกสุนัข คว้าถ้วยตักน้ำแล้วค่อยๆ ราดน้ำที่ตัวของลูกสุนัขอย่างเบาๆ และช้าๆ   ถ้าคุณมีฝักบัวหรือที่ฉีดน้ำ คุณสามารถใช้มันก็ได้ แต่อย่าใช้มันถ้าลูกสุนัขรู้สึกกลัว พูดปลอบลูกสุนัข ชมเชยและให้ขนมมัน เทแชมพูนิดหน่อยลงในมือของคุณและใช้นิ้วถูสบู่ที่ขนเปียกๆ ของลูกสุนัข แชมพูนิดเดียวสามารถใช้ถูได้หลายบริเวณ ดังนั้นจึงไม่ควรใช้เยอะ ถ้าคุณใช้แชมพูมากเกินไป คุณก็จะติดแหงกอยู่กับการล้างสบู่ออกจากลูกสุนัขตลอดกาล! อย่าลืมที่หางของลูกสุนัข ต้องถูแชมพูที่หางด้วย ถ้าดูเหมือนว่ามันพยายามที่จะกระโจนออกจากน้ำ ให้วางมือปลอบที่หลังของมัน ขอให้แน่ใจว่าไม่ได้เป็นการลากดึงมัน แต่เป็นการแนะให้มันอยู่ในตำแหน่งเหมาะสม พูดปลอบลูกสุนัขตลอดเวลาและเคลื่อนที่ช้าๆ การเคลื่อนไหวที่รวดเร็วทันทีทันใดจะทำให้ลูกสุนัขตอบสนองด้วยความตื่นกลัวและอาจจะทำให้บาดเจ็บอยู่ในอ่างน้ำลื่นๆได้ ชมเชยมันและกอดมันเพื่อให้มันรู้สึกว่าที่มันถูกรั้งไว้ไม่ใช่เรื่องไม่ดี เมื่อคุณถูสบู่ที่ลูกสุนัขและใช้แชมพูทำความสะอาดทั่วตัวลูกสุนัขแล้ว ถึงเวลาที่จะต้องล้างแชมพูออก ใช้ที่ฉีดน้ำหรือฝักบัวฉีดน้ำเพื่อล้างแชมพูออกถ้าลูกสุนัขไม่กลัว แต่ถ้ามันกลัว ก็ใช้ถ้วยหรือเหยือกตักน้ำล้างตัวให้ลูกสุนัข ไม่ว่าจะใช้วิธีใดก็ตาม ให้หลีกเลี่ยงที่จะให้น้ำโดนหน้าหรือหูของลูกสุนัขเพราะอาจจะทำให้หูติดเชื้อและทำให้มันตื่นกลัวได้   ระบายน้ำออกแล้วเปิดน้ำสบู่ลงไปในอ่างใหม่ถ้าจำเป็น ระลึกไว้เสมอว่าลูกสุนัขอาจจะรู้สึกหนาวและมันก็จะเริ่มตัวสั่น ซึ่งคุณไม่ต้องการให้เป็นเช่นนั้น เป็นเรื่องที่สำคัญที่จะต้องล้างสบู่ออกให้หมดจากขนของลูกสุนัขเพราะว่าสบู่ที่ตกค้างจะทำให้มันคัน ใจเย็นๆ และต้องละเอียดรอบคอบ คุณไม่ต้องล้างหัวของลูกสุนัขเลยในหลายๆ กรณีและนี่ควรเป็นสิ่งที่ให้ลูกสุนัขเคยชินทีละเล็กทีละน้อยในครั้งอื่น ถ้าคุณจะล้างหัวของลูกสุนัข คุณไม่ควรสาดน้ำไปที่หน้าของมันเพราะมันจะกลัวและทำให้หูติดเชื้อ ให้ลองใช้วิธีดังต่อไปนี้แทน  ใช้ถ้วยค่อยๆ เทน้ำอุ่นลงที่หัวของลูกสุนัขจากด้านหลังและหลีกเลี่ยงใบหน้าของมัน ให้จมูกของลูกสุนัขเชิดไว้เพื่อให้น้ำไหลลงไปข้างล่างลงไปที่ลำตัว อย่าให้น้ำเข้าจมูกหรือตาของมัน ถ้านี่เป็นเรื่องหนักหนาเกินไปสำหรับลูกสุนัขของคุณ ให้ใช้ผ้าขนหนูเปียกๆ (ไม่ต้องใช้สบู่) ทำความสะอาดใบหน้าของมัน อีกวิธีหนึ่งที่จะล้างหน้าสุนัขก็คือพับใบหูของมันมาปิดรูหูไว้ ค่อยๆ ให้จมูกของลูกสุนัขก้มต่ำลงที่พื้นแล้วเทน้ำที่ด้านหลังของศีรษะ เอามือปิดตาของมันไว้ขณะที่อีกมือหนึ่งพับหูของมัน ขอให้ระวังเรื่องการใช้สำลีแบบก้อนอุดหูลูกสุนัข อย่าลืมเอามันออกหลังจากอาบน้ำเสร็จแล้ว และอย่าใช้มันถ้ามันเป็นการหันเหความสนใจของลูกสุนัขและทำให้มันสะบัดหัวบ่อย เมื่อคุณล้างสบู่ออกจากลูกสุนัขเรียบร้อยแล้ว ถึงเวลาที่จะต้องเช็ดตัวมันให้แห้ง ให้อุ้มมันออกมาจากอ่างน้ำแล้วพันผ้าขนหนูรอบตัวแต่ปล่อยให้หัวของมันโผล่ออกมา หลังจากที่เช็ดตัวมันเบาๆ แล้ว ให้พันผ้าขนหนูรอบตัวมันไว้อย่างนั้นก่อนแล้วพามันมาที่สนาม ปล่อยให้มันสะบัดตัวจนพอใจ ผ้าขนหนูจะซับน้ำไว้จำนวนมากและทำให้สกปรกน้อยลง คุณอาจจะต้องออกคำสั่งขณะที่มันสะบัดตัวอยู่เพราะมันจะได้รู้ว่ามันสามารถสะบัดน้ำออกจากตัวได้   ชมลูกสุนัขดังๆ ว่ามันเป็นเด็กดีแค่ไหนและก็ชมเชยมันเยอะๆ ด้วย ให้ใช้ผ้าขนหนูเช็ดตัวลูกสุนัขให้แห้งเท่าที่ทำได้ ให้เช็ดอย่างเบามือบริเวณหน้าและหัว เตรียมผ้าขนหนูเก่าๆ ไว้ที่จะเอามาใช้แค่กับสุนัขเท่านั้น อย่าใช้ความร้อนเพราะความร้อนจากไดร์เป่าผมจะเผาผิวหนังลูกสุนัขได้ง่ายมาก ถ้าคุณต้องใช้ไดร์เป่าผมจริงๆ ให้ตั้งค่าแค่ "เป่าลม" โดยไม่ต้องมีความร้อน  เสียงดังแปลกๆ และความรู้สึกเมื่อใช้ไดร์เป่าผมอาจจะทำให้ลูกสุนัขกลัว ค่อยๆ แนะนำให้มันรู้จักดีก่อนอย่างช้าๆ ก่อนการอาบน้ำครั้งแรกของมัน เหมือนกับที่คุณแนะนำอ่างน้ำและน้ำให้มัน ให้เล่นกับลูกสุนัข ชมเชยมัน และให้ขนมบ่อยๆ เพื่อที่มันจะได้สนุกสนาน หลีกเลี่ยงการจ่อลมของไดร์เป่าผมไปที่ดวงตาของมัน บริเวณนั้นจะแห้งเอง เมื่อลูกสุนัขตัวแห้งแล้ว อย่าปล่อยให้มันไปเดินเล่นที่ที่มันจะรู้สึกเย็น คุณคงไม่อยากให้ทั่วบ้านของคุณมีกลิ่นของสุนัขเปียกด้วยๆ ดังนั้นอย่าให้มันเข้าไปอยู่ในห้องนอน ครัว หรือที่อื่นๆ ที่คุณไม่อยากให้มันไปทำสกปรก มีโอกาสที่ลูกสุนัขจะวิ่งเล่นแล้วสะบัดน้ำไปทั่วทุกที่หลังอาบน้ำเสร็จ แต่นี่ก็เป็นสิ่งที่คุณคาดคิดไว้อยู่แล้ว วิธีที่ง่ายที่สุดก็คือต้องยอมรับว่านี่เป็นส่วนหนึ่งของชีวิตของลูกสุนัข ถ้าทั้งหมดนี้เป็นเรื่องหนักหนาเกินไปสำหรับคุณและลูกสุนัขของคุณ ให้ลองติดต่อช่างตัดขนและทำความสะอาดสุนัขมืออาชีพ ถามเกี่ยวกับขั้นตอนของการอาบน้ำลูกสุนัขเป็นครั้งแรก คุณอาจจะพาลูกสุนัขไปให้ช่างอาบน้ำให้ แต่ให้สังเกตวิธีและถามเคล็ดลับไว้  ถ้าลูกสุนัขยังฉีดวัคซีนไม่ครบ คุณอาจจะต้องระมัดระวังอย่างพิเศษก่อนที่จะพามันไปที่ร้าน ลูกสุนัขควรจะเป็นลูกค้าตัวแรกของร้านและเป็นลูกค้าตัวเดียวในตอนเช้าเพื่อป้องกันสุนัขตัวอื่นๆ ที่ร้านรับทำความสะอาดสุนัขจะต้องฆ่าเชื้ออ่างอาบน้ำ กรง และโต๊ะหลังจากที่ลูกสุนัขอาบน้ำเสร็จแล้ว
สร้างบริเวณที่จะอาบน้ำให้ลูกสุนัขเป็นพื้นที่ที่ดีและมีความสุข. ให้ลูกสุนัขรู้จักคุ้นเคยกับน้ำอย่างช้าๆ. ซื้อแชมพูสูตรสำหรับสุนัข. เตรียมพื้นที่อาบน้ำ. แต่งกายให้เหมาะสม. คาดการณ์ถึงสิ่งที่อาจจะทำให้คุณไขว้เขว. รวบรวมอุปกรณ์ที่ต้องใช้. แปรงขนให้ลูกสุนัข. ทำให้ลูกสุนัขรู้สึกสบายที่สุด. หายใจเข้าลึกๆ และผ่อนคลาย. อุ้มลูกสุนัขไปยังพื้นที่อาบน้ำ. ปิดพื้นที่อาบน้ำไว้. วางลูกสุนัขลงในน้ำ. ใช้แชมพูสำหรับสุนัข. รั้งลูกสุนัขไว้เบาๆ ถ้าจำเป็น. ล้างแชมพูออก. ทำความสะอาดที่หัวลูกสุนัขถ้าจำเป็น. เช็ดตัวลูกสุนัขให้แห้ง. ให้ระมัดระวังเมื่อใช้ไดร์เป่าผม. ให้ลูกสุนัขอยู่ในห้องอุ่นๆ. ลองขอคำแนะนำจากผู้เชี่ยวชาญ.
https://www.wikihow.com/Bathe-a-Puppy-for-the-First-Time https://www.wikihow.com/Bathe-a-Puppy-for-the-First-Time
Preparing to Bathe Your Puppy Bathing Your Puppy